ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE

· privind instituirea restricţiilor de circulaţie pentru autovehiculele destinate transportului de marfă  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului  Boldeşti-Scăeni

        Având în vedere:
	-  referatul de aprobare, înregistrat sub nr. 15631 din 30.08.2023 prin care viceprimarul oraşului Boldeşti-Scăeni, în calitate de consilier local, propune aprobarea Proiectului de hotărâre privind instituirea restricţiilor de circulaţie pentru autovehiculele destinate transportului de marfă cu masa maximă autorizată mai mare de 3.5 tone pe DJ 250 şi DC 59 pe raza administrativ-teritorială a oraşului Boldeşti-Scăeni;
	- raportul de specialitate al compartimentului de resort, înregistrat sub nr.  17031/19.09.2023;
	- Hotărârea Consiliului Local nr. 20/30.01.2023 	privind iniţierea/întocmirea documentaţiei pentru instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  şi DC 59 pe raza administrativ-teritorială a oraşului  Boldeşti-Scăeni;
	- adresa nr. 317262/17.05.2023 din partea Inspectoratului Judeţean de Poliţie Prahova;
	- avizul Consiliului Judeţean Prahova , înregistrat sub nr. 10163/3.05.2023 ;
- adresa nr. 20/19285/23.05.2023 din partea CNAIR, Direcţia Regională de Drumuri şi Poduri Bucureşti;
- procesul-verbal nr. 3036/24.04.2023 întocmit de Secţia Drumuri Naţionale Ploieşti;
- documentaţia pentru instituirea restricţiilor de circulaţie pentru autovehiculele  cu masa  maximă autorizată mai mare de 3,5 tone pe DJ 250  si DC 59 pe raza administrativ-teritorială a oraşului Boldeşti-Scăeni, întocmită de proiectant autorizat;
- adresa nr. 16131/01.08.2023 din partea Comunei Bucov,
- dispoziţiile art. 22, art. 33, art. 41 alin. (1) și (2)  și ale art.44, alin (2) din OG nr. 43/1997 privind regimul drumurilor, republicată, cu modificările și completările ulterioare;
- dispoziţiile art. 1 alin. (4), art. 5 alin. (7) și art.128, alin.(1) lit. d) ale OUG nr.195/2002, privind circulația pe drumurile publice, republicată, cu modificările și completările ulterioare;
- prevederile O.G. nr. 2/2001, privind regimul contravenţiilor, cu modificările şi completările ulterioare;
- referatul privind respectarea transparenţei decizionale, nr. 16427/12.09.2023;
	- avizul secretarului general, înregistrat sub nr. 17032/19.09.2023;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	 


În conformitate cu dispozițiile art. 129, alin. 2, lit. c),  art. 139 alin. (3) lit. g) şi ale art. 196 alin. (1) lit. a)  din O.U.G. nr. 57/2019 privind Codul administrativ,
Consiliul Local al oraşului Boldeşti-Scăeni, întrunit în şedinţă publică ordinară în data de 25.09.2023, adoptă prezenta hotărâre:
	
Art.1. (1) Se aprobă instituirea restricţiilor de circulaţie, pe perioadă nedeterminată, pentru autovehiculele destinate transportului de marfă, cu masa  maximă autorizată mai mare de 3,5 tone, pe  DC 59 (strada Gloriei, de la intersecţia cu DN 1A până la intersectia cu strada Bucovului) şi pe DJ 250 (strada Bucovului, de la intersecţia cu strada Gloriei până la limita administrativ-teritorială cu comuna Bucov), conform Documentaţiei prevăzute în anexa, care face parte integrantă din prezenta hotărâre. 
(2) Semnalizarea rutieră pentru informarea participanţilor la trafic se face conform Planurilor de Detaliu (PD)  01- 05,  prevăzute în Documentaţia pentru instituirea restricţiilor de circulaţie, pentru autovehiculele, destinate transportului de marfă, cu masa  maximă autorizată mai mare de 3,5 tone pe DJ 250  si DC 59 pe raza administrativ-teritorială a oraşului Boldeşti-Scăeni. 
Art.2 (1) Pentru realizarea obiectivelor de interes public local, precum şi pentru efectuarea lucrărilor al căror beneficiar este oraşul Boldeşti-Scăeni, în funcţie de situaţie, se poate acorda accesul liber pe DJ 250  si DC 59 al autovehiculelor destinate transportului de marfă şi a utilajelor cu masa  maximă autorizată mai mare de 3,5 tone.
(2) Accesul şi circulaţia autovehiculelor destinate transportului de marfă, cu masa  maximă autorizată mai mare de 3,5 tone pe DJ 250  si DC 59 este permisă numai în baza unei autorizaţii de acces eliberată de către Primăria oraşului Boldeşti-Scăeni, în conformitate cu prevederile HCL nr. 89/28.08.2008,
Art.3. Taxele percepute pentru obţinerea autorizaţiilor de circulaţie sunt cele stabilite prin HCL nr.89/28.08.2008.
Art.4. Stabilirea contravenţiilor şi sancţionarea acestora se face potrivit HCL nr.89/28.08.2008.
Art.5. Cu ducerea la îndeplinire a prezentei hotărâri se încredinţează Serviciul urbanism, amenajarea teritoriului, programe, achiziţii publice, proiecte, cadastru, control comercial şi transport local şi Serviciul patrimoniu local şi monitorizare servicii publice.
Art.6. Prezenta hotărâre va fi adusă la cunoştinţă publică prin afişare şi prin publicarea pe pagina de internet pbs.infoprimarie.ro, în secțiunea Monitorul Oficial Local.

